**Κόνιτσα 18/05/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: ΚΑΘΑΡΙΣΜΟΣ ΟΙΚΟΠΕΔΩΝ ΠΟΥ ΒΡΙΣΚΟΝΤΑΙ ΕΝΤΟΣ ΟΙΚΙΣΜΩΝ ΑΠΟ ΞΕΡΑ ΧΟΡΤΑ.

Εν όψει της αντιπυρικής περιόδου από 1η Μαΐου έως 31 Οκτωβρίου και σύμφωνα με την υπ. αριθμ.  4/2012 (ΦΕΚ 1346/25-4-2012 Τεύχος ΒΆ)  Πυροσβεστική Διάταξη, ο Δήμος Κόνιτσας καλεί τους ιδιοκτήτες, νομείς και επικαρπωτές οικοπεδικών και λοιπών ακάλυπτων χώρων, που βρίσκονται εντός οικισμών και σε απόσταση μέχρι 100 μ. από τα όριά τους, να προβούν στην αποψίλωση αυτών από τα ξερά χόρτα και στην απομάκρυνσή τους προς αποτροπή του κινδύνου πρόκλησης πυρκαγιάς ή ταχείας επέκτασής της, δεδομένου ότι διανύουμε μια από τις πιο δύσκολες χρονιές σε σχέση με το πρόβλημα μειωμένων χιονοπτώσεων και βροχοπτώσεων.

Βάσει του Ν. 3852/2010 αρθ. 94 παρ.26 σε περίπτωση μη συμμόρφωσης επιβάλλεται διοικητικό πρόστιμο.

Ο Δήμος προσβλέπει στην συνεργασία των Δημοτών του και τονίζει ότι θα προβεί σε όλες τις ενέργειες διαφύλαξης του περιβάλλοντος και της περιουσίας των πολιτών.

Από το Γραφείο Δημάρχου